Kultuuriministri 8. novembri 2022. a määruse nr 19 „Regionaalsete tervisespordikeskuste edasiarendamise toetamise tingimused ja kord perioodil 2023–2026“ muutmine
Vastu võetud 18.06.2024 nr 15

Määrus kehtestatakse riigieelarve seaduse § 531 lõike 1 alusel.

1) paragrahvi 15 lõige 3 sõnastatakse järgmiselt:

„(3) Tervisespordikeskuste nimekirjas oleva taotleja projekti elluviimise toetuse summa otsustab igal aastal kultuuriminister käskkirjaga, võttes aluseks käesoleva määruse § 14 lõikes 5 nimetatud komisjoni ettepaneku ning käesoleva määruse § 18 lõike 2 järgi esitatud projekti muutmise ja toetuse summa vähendamise taotluse.“

2) paragrahvi 16 lõiked 2-5 tunnistatakse kehtetuks;

3) määrust täiendatakse §-ga 161 järgmises sõnastuses:
„§ 161.  Täiendava taotluse esitamine
(1) Toetuse andja võib korraldada täiendava taotlusvooru meetmest vahendite eraldamiseks, kui tervisespordikeskuse toetust on käesoleva määruse § 18 lõikes 2 toodud taotlusest lähtuvalt vähendatud või kui tervisespordikeskus on tervisespordikeskuste nimekirjast välja arvatud käesoleva määruse §-i 16 kohaselt. Sellisel juhul:
1) saab vabanenud eelarvevahenditele esitada täiendava taotluse sama maakonna teine taotlusvooru raames toetatav tervisespordikeskus;
2) saavad vabanenud eelarvevahenditele esitada uue taotluse sama maakonna teised tervisespordikeskused.
(2) Kui käesoleva paragrahvi lõikes 1 sätestatud taotlusi ei esitata, võib vabanenud eelarvevahenditele täiendava taotluse esitada tervisespordikeskuste nimekirja kantud teises maakonnas asuv tervisespordikeskus.
(3) Täiendavad taotlused esitatakse käesoleva määruse §-s 10 sätestatu kohaselt ja taotlusi hinnatakse käesoleva määruse §-s 14 sätestatu kohaselt. Käesoleva paragrahvi lõikes 2 sätestatud taotluse menetlemisel ei kohaldata käesoleva määruse § 6 lõikes 2 sätestatut.
(4) Kui see aitab kaasa taotlusvooru eesmärkide täitmisele, võib toetuse andja põhjendatud juhtudel käesoleva paragrahvi lõikes 2 sätestatud taotluste menetlemisel ja täiendava taotlusvooru korraldamisel taotlusvooru eelarvevahendite mahtu suurendada.“;
4) paragrahvi 18 lõige 2 sõnastatakse järgmiselt:
„(2) Andmete muutumisel ning vajadusel toetussumma 
Kui käesoleva määruse § 12 lõikes 3 nimetatud andmed taotluses on muutunud, esitab tervisespordikeskuste nimekirja arvatud taotleja viivitamata toetuse andjale projekti muudatustaotluse. Muudatustaotlusega on vajadusel võimalik taotleda ka toetuse summa vähendamist. Komisjon menetleb esitatud muudatustaotlust 30 tööpäeva selle esitamisest arvates ja hindab seda käesoleva määruse §-s 14 sätestatud korras.“
5) paragrahvi 19 lõiget 1 täiendatakse punktiga 9 järgmises sõnastuses:
„9) käesoleva määruse § 18 lõikes 2 toodud taotlusest lähtuva toetussumma vähendamise korral.“
4) määrust täiendatakse peatükiga 8 järgmises sõnastuses:
„8. peatükk
Rakendussätted

§ 24. Määruse § 161 rakendamine
Käesoleva määruse §-i 161 rakendatakse tagasiulatuvalt 2024. aasta 1.aprillist.“

Heidy Purga						
minister	

Kristiina Alliksaar
kantsler